’n Ware leier staan op ... | Netwerk24
’n Ware leier staan op ...
Deur Pieter du Toit 25 Maart 2020 05:01
In sy toespraak Maandagaand het Ramaphosa eienaarskap geneem van sy regering se reaksie, en wegbeweeg van die tradisie van ANC-leiers om van die kollektiewe “ons” te praat. Ramaphosa het gesê “Ek is besorg...” en voortgegaan om te verduidelik waaroor hý, die verkose staatshoof, bekommerd is.
Hy het Suid-Afrikaners bedank vir hul ondersteuning, het konteks gegee aan die verdieping van die krisis, en hy het in emosioneel gelaaide taal gepraat en almal onder die indruk gebring dat “dringende”, “dramatiese” en “buitengewone” optrede nodig is.
Terwyl die debat in ander lande oor inperking al dan nie wentel om die balans tussen die red van lewens en die behoeftes van die ekonomie, het Ramaphosa dit eenkant toe geskuif en benadruk dat “die welstand van ons mense” voorop is in elke besluit wat sy regering sal maak. Hy het wel ’n aantal ekonomiese ingrepe aangekondig – wat met sakeleiers uitgeklaar is – wat daarna streef om Covid-19 se skade te help verlig.
Sy toespraak gee die toon aan vir ’n nasionale poging wat elke landsburger verplig sal voel om na te volg.
Ramaphosa se toespraak sal as een van die gewigtigste nóg deur enige demokraties verkose staatshoof beskou word, en as een van die mees historiese van enige Suid-Afrikaanse regeringsleier. Dit gee die toon aan vir ’n nasionale poging wat elke landsburger verplig sal voel om na te volg.
Patton, die ene bravade maar baie geliefd onder sy manskappe, het hulle gelei tot ’n reeks bloedige oorwinnings teen die Duitsers onderweg na Berlyn. Ramaphosa, ’n heeltemal ander karakter wat verkies om konsensus te bewerk voordat hy optree, is op die punt om sy eie opmars na Berlyn te begin. Dit sal ook ’n morsige oorlog wees.
Hy – en Suid-Afrika – kan nie ’n nederlaag bekostig nie.
Du Toit is die assistentredakteur: dieptenuus by News24. Dié rubriek het aanvanklik op News24 verskyn.
Meer oor: Pieter Du Toit | Presidentskap | President | Covid | Korona | Ware Leier